Diari Oficial de la Generalitat Valenciana


Sumari del DOGV 4370, del 04-11-2002 (2002/11941)

Rotlle d'apel·lació número 99/2001. Cèdula de notificació.
----------------------------------------------------------

### Dades del document

Número de DOGV
:   4370

Data del DOGV
:   04-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11060


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 99/2001. Cèdula de notificació. [2002/A11127]
  
La Secció Sisena de l'Audiència Provincial de València ha dictat, en el rotlle d'apel·lació número 99/2001, la sentència que té l'encapçalament i part dispositiva com es diu tot seguit:
  
«Audiència Provincial de València
  
Sentència número 604
  
President: Vicente Ortega Llorca.
  
Magistrades:
  
- Purificación Martorell Zulueta
  
- María Mestre Ramos
  
València, 17 de setembre de 2002
  
La Secció Sisena de l'Audiència Provincial de València, integrada pel senyor i les senyores del marge, ha vist el present recurs d'apel·lació en ambdós efectes, interposat contra la sentència de data 25 d'octubre de 1997, dictada en les actuacions de judici de menor quantia número 540 de 1994, tramitades pel Jutjat de Primera Instància número 1 de Sueca.
  
Han sigut parts en el recurs, com a apel·lants, els demandats Juan Carratalá Ruso, José Cerdá Martínez i Salvador Ribes Pizarro, representats per la procuradora Elena Gil Bayo, i assistits pel lletrat José Luis Martínez Morales, i Ángel Martín Redondo, representat pel procurador Francisco Real Marqués, i assistit pel lletrat Francisco Real Cuenca, i com a apel·lades, la demandant comunitat de propietaris de l'edifici Junco 9, de la localitat de Cullera, representada pel procurador Antonio García Reyes Comino, i assistida pel lletrat José Vallet Fenollar, i la demandada Promociones Junco, SA, declarada en rebel·lia.
  
Hi és ponent Vicente Ortega Llorca, que expressa el parer del tribunal.
  
Decidim:
  
1. Estimem en part els recursos interposats per Juan Carratalá Ruso, José Cerdá Martínez i Salvador Ribes Pizarro, i per Ángel Martín Redondo.
  
2. Revoquem en part la sentència impugnada, i en lloc seu:
  
a) Absolem Juan Carratalá Ruso, José Cerdá Martínez i Salvador Ribes Pizarro de:
  
- L'alçament del paviment de la planta general baixa per a la seua impermeabilització.
  
- La instal·lació de tela asfàltica antiarrels de les jardineres.
  
- La col·locació del passamà en tota l'escala.
  
b) Absolem Ángel Martín Redondo de:
  
- La instal·lació de tela asfàltica antiarrels de les jardineres.
  
- La col·locació del desguàs del replanell de la planta de la façana nord.
  
- La col·locació del passamà en tota l'escala.
  
3. No fem imposició expressa de las costes de la present alçada.
  
Quan pertoque, torneu al jutjat de procedència les actuacions originals, amb el certificat de la present sentència perquè s'execute i es complisca.
  
Mitjançant la present sentència, ho pronunciem, manem i firmem. No s'hi pot interposar un recurs de cassació.»
  
La present cèdula es publica en el Diari Oficial de la Generalitat Valenciana, a fi de notificar-la a la part incompareguda Promociones Junco, SA.